Manuel González García

**Manuel González García** (1877–1940) var en spansk katolsk biskop av Palencia, og grunnlegger av en orden. Han er æret som helgen i den katolske kirke.
## Liv og virke
### Prest
Manuel González García mottok presteordinasjonens sakrament den  21. september 1901 av erkebiskopen av Sevilla, Marcelo Spínola y Maestre.
### Hjelpebiskop i Malaga
Pave Benedikt XV utnevnte ham til titulærbiskop av *Olympus* og hjelpebiskop av Málaga den 6. desember 1915. Han ble ordinert til biskop av erkebiskopen av Sevilla, kardinal Enrique Almaraz y Santos, den 16. januar året etter. Medkonsekratorer var biskopen av Tuy, Leopoldo Eijo y Garay, og prelaten til Ciudad Real, Remigio Gandásegui y Gorrochátegui.
### Biskop av Malaga
Den 22. april 1920 ble han utnevnt til biskop av Málaga. 

Med støtte fra søsteren Maria-Antonia grunnla han søsterkommunteten *Misioneras Eucarísticas de Nazaret* den 3. mai 1921. Senere grunnla han mannskongregasjonen *Discípulos de San Juan* og flere organisasjoner dedikert til ære for Kristus i eukaristien.

Mellom 11. og 12. mai 1931 satte antiklerikale grupper fyr på 41 religiøse bygninger i Malaga. Natt til 11. mai angrep en gruppe bispepalasset i Malaga og satte fyr på det. Biskopen, tjenestepersonalet og de syv nonnene som var der, klarte ved hjelp av dørvakten å rømme gjennom en dør som koblet denne bygningen til maristenes høyskole. Da de forlot skolen ble de oppdaget av disse gruppene, men noen bestemte seg for å la dem beholde livetm og de kunne dra. De bodde i huset til presten Antonio Rodríguez Ferro. Kommunisten Cayetano Bolívar gikk rundt i Málaga med bispekåpen han hadde tilplyndret seg. Brannen, i tillegg til å ødelegge bispepalass, ødela dens arkiv-, kunstneriske og dokumentariske skatter.

På grunn av spenningsklimaet og mangelen på garantier fra myndighetene dro han 13. mai til landstedet La Vizcaína, eid av Eduardo Heredia og Manuel López. Samme dagen dro han videre til Gibraltar, ledsaget av familien, ingeniøren Fernando Loring og prelaten Ángel Fraile. Der ble han ønsket velkommen av biskopen i det katolske bispedømme Gibraltar, Richard Joseph Fitzgerald. Den 26. desember 1931 flyttet han til Ronda. Den 29. juli dro han til Madrid, hvor han møtte nuntien, erkebiskop Federico Tedeschini. I begynnelsen av august dro han til Elorrio, hvor han ble tatt imot hjemme hos familien Láriz. Den 24. september dro han til San Sebastian, hvor han møtte nuncioen, som var der på ferie, og returnerte senere til Elorrio.

### Biskop av Palencia
Den 5. august 1935 utnevnte pave Pius XI ham til biskop av Palencia.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Kardinal Francisco de Solís Folch de Cardona (1713-1776) *1749
* Biskop Agustín Ayestarán y Landa (1738-1804) *1772
* Erkebiskop Romualdo Antonio Mon y Velarde (1749-1819) *1804
* Kardinal Francisco Javier de Cienfuegos y Jovellanos (1776-1847) *1819
* Kardinal Cirilo de Alameda y Brea (1781-1872) *1832
* Kardinal Juan de la Cruz Ignacio Moreno y Maisanove (1817-1884) *1857
* Erkebiskop Ciriaco María Sancha y Hervás (1833-1909) *1876
* Kardinal Enrique Almaraz Santos (1847-1922) *1893'
* Biskop *Manuel González García* (1877-1940) *1915

## Referanser